Διαβατά

Τα Διαβατά είναι πόλη της Περιφερειακής Ενότητας Θεσσαλονίκης.

 Γενικά στοιχεία 
Τα Διαβατά, μαζί με τον συνοικισμό Αγία Σοφία, αποτελούν τη δημοτική κοινότητα Διαβατών, που ανήκει στη δημοτική ενότητα Εχεδώρου, του Δήμου Δέλτα. Έχει πληθυσμό 10.205 κατοίκους σύμφωνα με την απογραφή του 2021. Μαζί με τη Νέα Μαγνησία, με την οποία είναι ενωμένα οικιστικά, αποτελούν το Πολεοδομικό Συγκρότημα Ιωνίας.

Τα Διαβατά βρίσκονται βορειοδυτικά της Θεσσαλονίκης σε απόσταση 9 χιλιομέτρων. Επί Τουρκοκρατίας ονομάζονταν Δουδουλάρ και ήταν τσιφλίκι του Σκεντέρ πασά. Η ονομασία του προήλθε από κάποια όμορφη μουσουλμάνα που αποκαλούνταν «Ντουντού». Οι κάτοικοί του ήταν Σλαβόφωνοι και λειτουργούσε βουλγαρικό σχολείο.

Μετά τη Συνθήκη της Λωζάνης το 1923 εγκαταστάθηκαν στα Διαβατά Έλληνες από τη Μικρά Ασία (Ιωνία) καθώς και αρμενόφωνοι Καυκάσιοι (Έλληνες προερχόμενοι από το Ερζιγκιάν της Μικράς Ασίας). Οι εγκατασταθεντες πρόσφυγες ανέρχονταν σε 562 άτομα.

Μετονομάστηκε σε Διαβατά το 1926, λόγω της θέσης του που το καθιστά συγκοινωνιακό κόμβο, από την Επιτροπεία Τοπωνυμιών της Ελλάδος. Σήμερα τα Διαβατά αποτελούν το μεγαλύτερο πληθυσμιακό κέντρο του Δήμου ΔέλταΠανδέκτης, Μετονομασίες οικισμών, Διαβατά.

Πληθυσμός
Η εξέλιξη του πληθυσμού των Διαβατών έχει ως εξής:
 Απογραφή Πληθυσμός194097919511.12519611.70719712.73719813.37519914.44120017.86320119.890202110.205

 Φυλακές Διαβατών 
Στον οικισμό βρίσκονται και δικαστικές φυλακές, στις οποίες λειτουργεί θεραπευτική κοινότητα του ΚΕΘΕΑ.Αδάμος Ζαχαριάδης,  Θεραπευτική κοινότητα στις φυλακές Διαβατών εγκαινιάζει ο Τσίπρας, CNN Greece, 3-11-2015.

 Παραπομπές 

Κατηγορία:Κωμοπόλεις της περιφερειακής ενότητας Θεσσαλονίκης
Κατηγορία:Δήμος Δέλτα